**Rugsėjo mėnesį Mažeikių rajono savivaldybės**

**maudyklų vandens kokybės tyrimų rezultatai**

Mažeikių rajone rugsėjo 6 d. buvo atlikti paskutiniai šio maudymosi sezono vandens kokybės mikrobiologiniai tyrimai. Stebėtų maudyklų vandens kokybės parametrai atitiko higienos normos reikalavimus.

Didžiausias žarninių enterokokų skaičius buvo nustatytas Ventos upėje Mažeikių Pavenčių paplūdimio maudymosi vietoje Aitvaro gatvėje (80 kolonijų/ 100 ml vandens).

Žarnyno lazdelių (Escherichia coli) daugiausiai buvo nustatyta Ventos upėje, Viekšnių sen. ties Birutės g. (84,2 kolonijos/100 ml vandens).

**1 pav. Vandens telkinių mikrobiologiniai tyrimų parametrai Mažeikių raj. sav. rugsėjo mėn.**

|  |  |  |  |  |
| --- | --- | --- | --- | --- |
| **Eil. Nr.** | **Maudyklos, kurių vanduo ir smėlis (jeigu yra) bus tiriamas** | **Mikrobiologiniai parametrai** | | |
| **Žarninių enterokokų skaičius KSV/100 ml** | **Žarnyno lazdelių (Escherichia coli) 100 ml labiausiai tikėtinas skaičius** | **Vandens temperatūra, °C** |
| 1. | Plinkšių ežeras, Ežero g. 7, Šerkšnėnų sen. | ˂4 | 5,2 | +19 |
| 2. | Plinkšių ežeras, Parko g., Šerkšnėnų sen. | ˂4 | 2 | +19 |
| 3. | Šerkšnėnų tvenkinys, Tilto g., Šerkšnėnų km. | 64 | 4,1 | +19 |
| 4. | Renavo tvenkinys | 4 | 25,9 | +19 |
| 5. | Sedos ežeras | 0 | 9,8 | +20 |
| 6. | Kalnijų tvenkinys | 0 | 1 | +18 |
| 7. | Varduvos upė | ˂4 | 57,6 | +18 |
| 8. | Vadaksties upė ties Auksūdžio kaimu | 64 | 9,8 | +19 |
| 9. | Vadaksties upė, Laižuvos pliažo maudykla | 8 | 59,4 | +19 |
| 10. | Laižuvos tvenkinys | ˂4 | 3 | +19 |
| 11. | Tulnikių tvenkinys | ˂4 | 11 | +19 |
| 12. | Ventos upė Leckavoje prie dainų slėnio | 17 | 5,2 | +18 |
| 13. | Vadaksties upė, Buknaičių kaimo maudykla | 21 | 1 | +19 |
| 14. | Ventos upė, Viekšnių sen. (ties Birutės g.) | 11 | 84,2 | +18 |
| 15. | Ventos upė, Viekšnių sen. (ties Birutės g. 14) | 22 | 59,4 | +18 |
| 16. | Ventos upė, Viekšnių sen. (ties Malūno g.) | 11 | 13,5 | +18 |
| 17. | Vandens telkinys Židikuose prie Židikų pirties | ˂4 | 1 | +20 |
| 18. | Mažeikių Pavenčių paplūdimys, Aitvaro g. | 80 | 8,6 | +19 |

**Atsižvelgiant į Lietuvos higienos normos reikalavimus, žarninių enterokokų turi būti ne daugiau kaip 100 kolonijas sudarančių vienetų (KSV) 100 ml vandens, o žarnyno lazdelių - ne daugiau kaip 1000/100 ml vandens.**

Analizuojant 2018 m. maudymosi sezono metų atliktus rajono gyventojų pamėgtose maudymosi vietose mikrobiologinius ir parazitologinius vandens kokybės tyrimus, nustatyta, kad šie parametrai neviršijo higienos normos reikalavimų.